Diari Oficial de la Generalitat Valenciana


Sumari del DOGV 6441, del 19-01-2011 (2010/13582)

Notificació de la interlocutòria dictada en el procediment d'adopció número 780/2010.
-------------------------------------------------------------------------------------

### Dades del document

Número de DOGV
:   6441

Data del DOGV
:   19-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/13879


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment d'adopció número 780/2010. [2010/13987]  
Assumpte civil 000780/2010  
Pedro Moya Donate, secretari del Jutjat de Primera Instància número 7 de Castelló de la Plana.  
En el judici esmentat s'ha dictat la resolució que té el text que, literalment, és com segueix:  
«Interlocutòria número 346/2010  
Castelló de la Plana, 29 de juliol de 2010  
Antecedents de fet  
Primer. En data 8 de juny de 2010, el lletrat habilitat de la Generalitat Valenciana, en representació de l'entitat pública a què fan referència els articles 172, 173, i 176.2 del Codi Civil, en la redacció que en fa la Llei Orgànica 1/1996, de 15 de gener, de Protecció al Menor, i la disposició addicional primera de la Llei 21/1987, d'11 de novembre, va presentar una sol·licitud de proposta prèvia d'adopció de la menor d'edat [?].  
Segon. Una vegada admesa a tràmit la sol·licitud, es va registrar amb el número 780/2010, al qual van prestar-ne el consentiment els adoptants, sense que calguera demanar novament el consentiment de la mare biològica (la filiació paterna era desconeguda) pel fet d'haver-ne prestat el consentiment dins dels sis mesos immediatament anteriors a la data de presentació de la demanda.  
Tercer. El Ministeri Fiscal va informar en el sentit de considerar procedent l'adopció de la menor d'edat per ser el més adequat a l'interés d'aquesta, segons l'informe de data 20 de juliol de 2010.  
Fonaments jurídics  
Únic. L'article 175 del Codi Civil exigeix per a l'adopció que l'adoptant siga major de 25 anys i que tinga, com a mínim, 14 anys més que l'adoptand, i cal que aquest siga menor d'edat no emancipat. L'article 176 determina que per a iniciar l'expedient d'adopció cal la proposta prèvia de l'entitat pública a favor de l'adoptant o adoptants que aquesta entitat haja declarat idonis per a l'exercici de la pàtria potestat. El Codi Civil en l'article 177 manifesta que: "hauran de consentir l'adopció, en presència del jutge, l'adoptant o adoptants", preceptuant així mateix que «hauran d'assentir a l' adopció de la forma establida en la Llei d'Enjudiciament Civil: 2. Els pares de l'adoptand que no estiga emancipat, tret que estigueren privats de la pàtria potestat per sentència ferma o subjectes a causa legal per a tal privació». D'acord amb l'article 1830 de l'antiga Llei d'Enjudiciament Civil, contrario sensu, no cal demanar novament el consentiment de la mare si l'ha prestat dins dels sis mesos anteriors a la data interposició de la demanda. L'article 1825 de la Llei d'Enjudiciament Civil de 1881, vigent d'acord amb el que estableix la disposició derogatòria única de la Llei d'Enjudiciament Civil de 7 de gener de 2000, estableix que totes aquestes actuacions es practicaran amb intervenció del Ministeri Fiscal, que haurà d'emetre l'informe corresponent. L'article 108 del Codi Civil determina que «la filiació matrimonial i la no matrimonial, així com l'adoptiva, produeixen els mateixos efectes, de conformitat amb les disposicions d'aquest codi»; l'article 109 del mateix cos legal disposa que «la filiació determina els cognoms de conformitat amb el que estableix la llei».  
En aquest cas concorren tots els requisits exposats adés, ja que tal com es desprén de les partides de naixement aportades, tant els adoptants com l'adoptanda tenen les edats requerides per la llei. S'han observat també els tràmits exigits, i els adoptants han consentit l'adopció mitjançant la compareixença de data 8 de juliol de 2010, sense que calguera sol·licitar novament el consentiment de la mare biològica (la filiació paterna era desconeguda). El Ministeri Fiscal va informar favorablement sobre la pertinença de l'adopció tal como consta documentat en la causa. Per tot això s'ha de constituir l'adopció en els termes sol·licitats, amb les conseqüències inherents a aquesta constitució, guardant la necessària reserva sobre la identitat dels adoptants, a fi d'evitar que la família d'origen conega la identitat dels nous pares adoptius.  
Part dispositiva  
Atés el que s'ha exposat,  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, dispose:  
L'adopció de la menor d'edat [...] (nascuda a Vinaròs (Castelló), en data 30 de març de 2010 i inscrita al Registre Civil d'aquesta població, en la Secció I, en el tom 116, pàgina 333) en favor del matrimoni proposat pel Consell d'Adopció de Menors (expedient número 46/48/2005), tot això en interés de la menor.  
Determineu el nom i els cognoms de la menor en la forma establida legalment.  
Una vegada siga ferma aquesta resolució, notifiqueu-la a través d'un exhort a l'encarregat del Registre Civil de Vinaròs (Castelló) a fi que inscriga l'adopció al marge de la inscripció de naixement de l'adoptada. Després de fer-ho, s'ha d'arxivar aquest expedient.  
Notifiqueu aquesta resolució al promotor de l'expedient, a la mare biològica i al Ministeri Fiscal, i feu-los saber que s'hi pot interposar un recurs d'apel·lació dins del termini de cinc dies.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un dipòsit de 50 euros que con  
signarà en el compte de consignacions d'aquest Jutjat, sense que puga admetre's a tràmit el recurs si el dipòsit no estiguera constituït.  
Uniu aquesta resolució al llibre d'interlocutòries definitives d'aquest Jutjat i deixeu-ne una testimoniança en les actuacions.  
Aquesta és la meua interlocutòria, que pronuncie, mane i firme».  
Atés que es desconeix el domicili o la residència actuals de la part demandada, mitjançant la diligència d'ordenació de data 29 de novembre de 2010, el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de la interlocutòria número 346/2010 a la mare biològica Tanu Ismailova Mustalova.  
Castelló de la Plana, 29 de novembre de 2010.- El secretari judicial: Pedro Moya Donate.